_:nf983911e9ef8479f972d09e29cd1ef20xb0
<http://schema.org/articleBody>
"László Albert Színes álmok című kiállításának anyaga a koronavírus-járvány idején született. A székelyudvarhelyi Művelődési Ház koncerttermében kiállított 32 képből 31 a bezártság idején keletkezett. Az alkotó a megnyitó előtti rövid beszélgetésünk során elmondta, hogy 2019 nyarán visszavonultak feleségével Nógrád megyében levő hétvégi házukba, ahol megfelelő volt a környezet az alkotáshoz. A nyugalom, a táj szépsége, illetve a járvány miatti szorongás előhozta belőle az évtizedekkel korábban megszerzett tudást. Ott folytatta, onnan, de úgy, mintha abba sem hagyta volna.\r\n\r\nAz 1956-os születésű László Albert Székelyudvarhelyen gyermekeskedett, de felmenői révén Nagykadácshoz is kötődik. A művészetek iránti érzékenysége viszonylag korán megmutatkozott, kiemelkedő rajzkészségére figyeltek fel a környezetében. Fiatalemberként Szentegyházán vállalt munkát, ahol az üzemi kantin vezetője volt. A képzőművészet alapismereteit Zsigmond Mártontól tanulhatta meg. Mivel nem végzett képzőművészeti középiskolát, néhány sikertelen próbálkozás után lemondott arról, hogy Kolozsvárott képezze magát a főiskolán, egy olyan időszakban – a hetvenes évek közepén-végén –, amikor egyre inkább beszűkültek a lehetőségek. Családi okok miatt 1994-ben költözött át Magyarországra, Budapesten telepedett le, ahol élelmiszermérnöki oklevelet szerzett, és ebben az új szakmában helyezkedett el, 2009-ig tevékenykedett egy olasz gyökerű cégnél. Az akkori gazdasági válság azonban csődbe juttatta az üzemet, amelyben dolgozott. Özvegyen maradt, és ráadásul ismét váltani kényszerült. Bekerült az önkormányzatok világába, szociális előadói munkát végzett... Tovább\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\n\r\nSimó Márton felvételei\r\n\r\n"
<https://eloszekelyfold.ro/2022/04/07/a-vilagjarvany-hozadeka-vissza-a-kepzomuveszethez/>